Natural History Museum - New York látnivalók
Natural History Museum, New York látnivalók
A New York-i Természettörténeti Múzeum Manhattanben, az Upper West Side-on található. Ez a világ egyik leggazdagabb gyűjteménnyel rendelkező, legelismertebb múzeuma. A Central Parktól nem messze, egy park közepén található a 25 épületből álló hatalmas komplexum, amely 46 állandó kiállításnak ad otthont. Emellett találhatóak itt kutatólaboratóriumok és egy nagyszabású könyvtár is.
A múzeumot még 1869-ben alapították meg, a jelenlegi épületegyüttes alapkövét viszont csak öt évvel később, 1874-ben tették le.
A múzeum a New Yorkba látogatók egyik kedvelt célpontja, mivel rendkívül gazdag tárlatai között gyakorlatilag bárki megtalálhatja azt, ami érdekli. Az állandó kiállítások között található olyan, amelyet az Afrikában kifejlődött emlősöknek, a meteoritoknak, az emberiség eredetének, az óceánok élővilágának vagy éppen a dinoszauruszoknak szenteltek. Mindezt csodálatos diorámák segítségével mutatják be, amelyek a világ legmagasabb színvonalon elkészült élőképei.
Itt található az űrkutatásnak szentelt Rose Központ és a Hayden Planetárium is, amelyek lélegzetelállító módon mutatják be a világmindenség számtalan csodáját, épen ezért ez az egyik leginkább látogatott része a múzeumnak.
A komplexumban található egy rendkívül gazdag könyvtár is, szinte nem létezik olyan tudományterület, mely ne rendelkezne itt saját szekcióval. Rengeteg olyan forrásanyagot is őriznek itt, egészen a XV. századig visszamenőleg, melyeket bárhol máshol a világon gyakorlatilag lehetetlen beszerezni, megtekinteni.
(a kép forrása: Smart Destinations)
New York repülőjegy árak 118 181 Ft-tól »
BroadwayCentral ParkMetropolitan Museum of ArtFifth AvenueGuggenheim Múzeum